‘n Rat voor die oë draaiUitdrukking: ‘n Rat (vroeër rad) voor iemand se oë draai Betekenis: Iemand bedrieg Waar kom dit vandaan? Een moontlike herkoms is dat as ‘n wiel vinnig voor jou oë gedraai word, jy later nie meer die speke mooi kan sien nie. ‘n Ander verklaring is dat met die rad ‘n gloeiende voorwerp bedoel word, soos ‘n tak wat smeul, en as dit in donkerte vinnig genoeg in die rondte geswaai word, dit soos ‘n wiel lyk – wat dit nie is nie. Die skyn bedrieg dus.